CELEX: 62013TN0104
Language: mt
Date: 2013-02-20 00:00:00
Title: Kawża T-104/13: Rikors ippreżentat fl- 20 ta’ Frar 2013 — Toshiba vs Il-Kummissjoni

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/41
            
         Rikors ippreżentat fl-20 ta’ Frar 2013 — Toshiba vs Il-Kummissjoni
   (Kawża T-104/13)
   2013/C 114/63
   Lingwa tal-kawża: l-Ingliż
   
      Partijiet
   
   
      Rikorrenti: Toshiba Corp. (Tokjo, il-Ġappun) (rappreżentant: J. MacLennan, Solicitor, J. Jourdan, A. Schulz u P. Berghe, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla l-Artikolu 1(2)(d) tad-Deċiżjoni tal-Kummissjoni tal-5 ta’ Diċembru 2012, fil-Każ COMP/39.437 — Tubi katodiċi għal televiżjoni u monitors tal-kompjuter;
            
         
               —
            
            
               tannulla l-Artikolu 1(2)(e) tad-Deċiżjoni tal-Kummissjoni tal-5 ta’ Diċembru 2012, fil-Każ COMP/39.437 — Tubi katodiċi għal televiżjoni u monitors tal-kompjuter;
            
         
               —
            
            
               tannulla l-Artikolu 2(2)(g) tad-deċiżjoni kkontestata jew sussidjarjament tnaqqas il-multa skont kif jitqies li huwa xieraq mill-Qorti Ġenerali;
            
         
               —
            
            
               tannulla l-Artikolu 2(2)(h) tad-deċiżjoni kkontestata jew sussidjarjament tannulla l-Artikolu 2(2)(h) sa fejn Toshiba tinżamm responsabbli flimkien u in solidum jew sussidjarjament tnaqqas il-multa skont kif jitqies li huwa xieraq mill-Qorti Ġenerali;
            
         
               —
            
            
               tadotta provvedimenti ulterjuri skont kif jitqies li huwa xieraq fiċ-ċirkustanzi tal-każ;
            
         
               —
            
            
               tikkundanna lill-Kummissjoni għall-ispejjeż sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               (1)
            
            
               L-ewwel motiv huwa bbażat fuq żball tad-deċiżjoni kkontestata billi sabet lil Toshiba Corporation responsabbli għall-ksur tal-Artikolu 101 TFUE għall-perijodu mis-16 ta’ Mejju 2000 sal-11 ta’ April 2002.
            
         
               (2)
            
            
               It-tieni motiv huwa bbażat fuq żball tad-deċiżjoni kkontestata billi sabet lil Toshiba Corporation responsabbli għall-ksur tal-Artikolu 101 TFUE għall-perijodu mit-12 ta’ April 2002 sal-31 ta’ Marzu 2003;
            
         
               (3)
            
            
               It-tielet motiv huwa bbażat fuq żball tad-deċiżjoni kkontestata billi sabet lil Toshiba Corporation responsabbli għall-ksur tal-Artikolu 101 TFUE għall-perijodu mill-1 ta’ April 2003 sat-12 ta’ Ġunju 2006.
            
         
               (4)
            
            
               Ir-raba’ motiv huwa bbażat fuq żball tad-deċiżjoni kkontestata billi sabet lil Toshiba Corporation responsabbli flimkien u in solidum għall-parteċipazzjoni ta’ Matsushita Toshiba Picture Display Co., Ltd. (iktar ’il quddiem, “MTPD”) fil-ksur għall-perijodu mill-1 ta’ April 2003 sat-12 ta’ Ġunju 2006.
            
         
               (5)
            
            
               Sussidjarjament għar-raba’ motiv, il-ħames motiv huwa bbażat fuq żball tad-deċiżjoni kkontestata billi sabet lil MTPD responsabbli talli pparteċipat fil-ksur għall-perijodu mill-1 ta’ April 2003 sat-12 ta’ Ġunju 2006.
            
         
               (6)
            
            
               Is-sitt motiv huwa bbażat fuq żball tad-deċiżjoni kkontestata billi imponiet multa fl-Artikoli 2(2)(g) u 2(2)(h) jew, sussidjarjament, fuq żball tad-deċiżjoni kkontestata fil-kalkolu ta’ dawn il-multi.